Gran èxit de participació en l'última jornada de portes obertes de l'Escola de Pesca Esportiva d'Alaquàs
06/08/2012

# Gran èxit de participació en l'última jornada de portes obertes de l'Escola de Pesca Esportiva d'Alaquàs

*   06/08/2012
*   [Imprimir](#)
*   Compartir
*    https://www.alaquas.org/documento.asp?id\_do=13354

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13354%2F0&title=Ajuntament%20d%27Alaqu%C3%A0s.%20Premsa.Gran%20%C3%A8xit%20de%20participaci%C3%B3%20en%20l%27%C3%BAltima%20jornada%20de%20portes%20obertes%20de%20l%27Escola%20de%20Pesca%20Esportiva%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13354/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13354/06082012pict0040_Form_4.jpg)](https://www.alaquas.org/ficheros/documentos/2012/2/13354/06082012pict0040_Form_10.jpg "<a href='https://www.alaquas.org/ficheros/documentos/2012/2/13354/06082012pict0040_Form_10.jpg' target=_blank><i class='fa fa-external-link' aria-hidden='true'></i>.Gran èxit de participació en l'última jornada de portes obertes de l'Escola de Pesca Esportiva d'Alaquàs</a>")

L'escola de pesca esportiva d'Alaquàs va celebrar el passat 4 d'agost una nova jornada de portes obertes, en aquest cas en la subespecialitat mar-costa, i sent el lloc triat la platja del Pouet al Perelló

Un total de 20 xiquets i xiquetes, d'edats compreses entre els 3 i els 13 anys, es van donar cita per a gaudir d'una jornada de pesca en la qual el temps va acompanyar en tot moment. Fernando Muñoz i Sebastián Ruiz van ser els tècnics encarregats d'impartir la classe, que va tindre lloc en horari de vesprada-nit. En primer lloc es van donar unes breus explicacions sobre el material i esquers a utilitzar, perquè seguidament cada alumne tingués l'oportunitat de muntar la canya a utilitzar (tot el material va ser cedit per la pròpia escola).

A les 20:30 hores va ser el moment de posar-se amb la part pràctica, i gairebé tots van tenir l'oportunitat de pescar algun peix: daurades, palometes, mabres i fins i tot un peix aranya, servint de pas per a donar a conèixer les diferents espècies que habiten en les nostres costes.

La pesca es va desenvolupar en la modalitat captura i solta, i tots els peixos van ser retornats vius pels propis alumnes a l'aigua. A més es van donar a conèixer les talles mínimes, segons la legislació vigent, de les espècies que els alumnes van tenir l'oportunitat de veure.

Aquesta activitat és una més de les impartides des de l'escola. Les classes teòriques es reprendran al setembre, desenvolupant al llarg dels pròxims mesos més activitats de caràcter pràctic i amb novetats importants, ja que es posarà en marxa el mòdul d'educació ambiental.